**Conceptul**

**Programului național de ordine și securitate publică pentru anii 2026 – 2030**

Prezentul Concept este elaborat de Ministerul Afacerilor interne în conformitate cu prevederile pct. 63 din Hotărârea Guvernului nr. 386/2020 cu privire la planificarea strategică

|  |
| --- |
| **Structura și informația despre noul document de politici publice propus** |
| 1. **Denumirea documentului**
 | Programul național de ordine și securitate publică pentru anii 2026 – 2030. |
| 1. **Tipul documentului de politici publice care se propune a fi elaborat și perioada planificată de implementare**
 | Documentul de politici publice propus spre elaborare constituie un Program, care va fi implementat printr-un plan de acțiuni. Documentul de politici publice planificat pentru elaborare va cuprinde prevederile pct. 16 – 19 din Hotărârea Guvernului nr. 386/2020, care definesc elementele structurale ale Programului. Totodată, documentul de politici publice urmează a fi aprobat prin Hotărâre de Guvern.Elaborarea noului program vine să asigure implementarea SDDAI 2022-2030, în perioada 2026-2030. Documentul de politici publice va acoperi următoarele **domenii principale de intervenție:*** Ordine publică și siguranță în comunitate – prevenirea și combaterea manifestărilor antisociale, asigurarea climatului de siguranță publică, intervenția în cazuri de tulburare a ordinii publice;
* Siguranță în spațiul public și la evenimente colective – inclusiv în contextul libertății de întrunire, sport, activități religioase, comerciale sau artistice;
* Interacțiunea structurilor de ordine cu cetățenii în condiții conforme cu drepturile omului – tratament echitabil, protecția grupurilor vulnerabile, combaterea profilării etnice sau de gen;
* Reziliență la amenințări hibride și emergente – campanii de dezinformare, incidente cibernetice și instabilitate regională;
* Gestionarea ordinii publice în contextul situațiilor de criză, urgență sau migrație masivă.

**Domenii conexe de intervenție:*** Justiție penală și proceduri procesuale (în contextul tratamentului persoanelor reținute, victime sau suspecte);
* Sănătate publică și servicii sociale (în contextul intervențiilor care implică victime vulnerabile, persoane cu dizabilități sau probleme psiho-sociale);
* Tehnologia informației și digitalizare ( privind dezvoltarea sistemelor integrate de monitorizare, interoperabilitate și reacție la incidente).
 |
| 1. **Problemele din domeniu/subdomeniu care vor fi abordate în documentul de politici publice**
 | Deși au fost realizate progrese importante în procesul de implementare a Programului de ordine și securitate publică pentru anii 2022–2025, prin raportul de evaluare intermediară a Programului pentru anii 2022-2023 și raportul de progres al Programului realizat pentru perioada anului 2024, s-a atestat că persistă un nivel scăzut al percepției de siguranță în rândul populației, capacitatea limitată de reacție a forțelor de ordine în mediul rural, gradul redus de digitalizare a serviciilor de ordine publică, dificultăți privind siguranța în spațiul public, inclusiv la evenimente publice, precum și carențe legate de respectarea drepturilor omului în timpul intervențiilor.Prin urmare, Programul național de ordine și securitate publică pentru anii 2026 – 2030, urmează să abordeze probleme care vizează:1. **Siguranța la domiciliu și în locurile publice**
2. **Definirea problemei.**

Percepția populației privind siguranța la domiciliu și în locurile publice reflectă o îngrijorare reală a cetățenilor față de capacitatea autorităților de a asigura un climat de ordine și protecție constantă și rămâne una dintre cele mai sensibile și persistente provocări pentru sectorul de ordine și securitate publică. Conform datelor din Barometrul Opiniei Publice (realizat de Institutul de Politici Publice (IPP), în perioada 2019–2023), nivelul percepției de siguranță a fost constant **sub pragul de 35%** în ultimii ani, ceea ce reflectă o *lipsă de încredere în capacitatea autorităților* de a preveni, gestiona și reacționa eficient la incidentele care afectează ordinea și securitatea publică.Totodată, conform acestor date doar 30–35% dintre respondenți au declarat că se simt în siguranță în comunitatea lor. Aceste date au fost confirmate și de raportul de evaluare intermediară a Programului de Ordine și Securitate Publică 2022–2025, care indică o stagnare a indicatorilor de percepție a siguranței publice, în ciuda intervențiilor realizate.Referindu-ne la infracțiunile comise în locurile publice, se atestă că pe parcursul perioadei 2021 – 2024, numărul acestora este în descrește, însă în continuare acestea reprezintă un pericol pentru viața ți sănătatea persoanelor, precum și siguranța în comunitate, fapt care generează un factor important pentru percepția de siguranță

|  |  |  |  |  |
| --- | --- | --- | --- | --- |
|  | 2021 | 2022 | 2023 | 2024 |
| Infracțiuni comise în locurile publice | 3443 | 3270 | 2981 | 2791 |

Cu referire la siguranța persoanelor la domiciliu, acestea în cele mai dese cazuri sunt afectate de cazurile de violență în familie, situația se prezintă după cum urmează:**2021  -**în 6,4 % de cazuri a fost pornită urmărirea penală din 14 728 sesizări de violență înregistrate (974 cauze penale, 1662 de cauze contravenționale (art.781 Cod contravențional).**2022 -**în 5,48 % de cazuri a fost pornită urmărirea penală din 15526 sesizări de violență înregistrate (852 de cauze penale, 1619 de cauze contravenționale)**2023** – în 9,9% de cazuri a fost pornită urmărirea penală din 15 224 sesizări de violență înregistrate (1 510 cauze penale, 1719 cauze contravenționale)**2024** – în 9,8% de cazuri a fost pornită urmărirea penală din 15 976 sesizări de violență înregistrate (1 575 cauze penale, 1741 cauze contravenționale).**Spațiile afectate**: Cele mai frecvent menționate zone percepute ca fiind nesigure sunt spațiile publice deschise (piețe, parcuri, stații de transport, străzi periferice), spațiile publice închise (transport public, instituții de învățământ, centre comerciale) și domiciliu (siguranța în cazuri de violență în familie, furturi, vandalism).**2. Impacturi directe**Această problemă sporește sentimentul de frică în rândul cetățenilor și generează reticență în cooperarea cu autoritățile, precum și neîncredere în structurile de ordine publică. În același timp, slăbește coeziunea socială și descurajează participarea civică în comunitățile percepute ca nesigure, efectele fiind resimțite mai acut de femei, vârstnici, minori și de populația din mediul rural.**3. Cauze și factori determinanți**Nivelul scăzut al siguranței resimțite de populație are la bază mai mulți factori. Printre aceștia se numără capacitatea operațională limitată a structurilor de ordine publică, prezența insuficientă și inegal distribuită a forțelor de ordine pe teren, lipsa mecanismelor moderne de raportare și comunicare cu cetățenii, precum și pregătirea neadecvată a personalului în relația cu publicul și aplicarea inconsistentă a principiilor poliției comunitare.1. **Consecințe**

Persistența acestei situații menține percepția de insecuritate în rândul publicului și slăbește pe termen lung încrederea în instituțiile de ordine publică. Totodată, cooperarea redusă cu autoritățile îngreunează prevenirea și combaterea eficientă a infracționalității, ceea ce poate conduce la agravarea fenomenelor antisociale în comunitățile vulnerabile.1. **Capacitate operațională și distribuție a resurselor instituționale în teritoriu**
	1. **Definirea problemei.**

Capacitatea operațională a structurilor de ordine publică este esențială pentru asigurarea unui climat sigur și stabil în întreaga țară. Menținerea ordinii și securității publice presupune nu doar acțiunea rapidă a structurilor de ordine, dar și un sistem coerent de cooperare interinstituțională. În Republica Moldova, zonele rurale și izolate se confruntă cu un deficit considerabil de personal, logistică, infrastructură și timp de reacție, ceea ce determină o acoperire inegală a structurilor de ordine publică și vulnerabilitate crescută la incidente și situații de criză, iar structurile de ordine publică se confruntă cu un nivel redus de interoperabilitate instituțională, ceea ce afectează negativ capacitatea statului de a reacționa prompt, unitar și eficient, la intervențiile în situații de criză, manifestări de amploare, urgențe sau incidente, care sunt deseori fragmentate, întârziate sau contradictorii. Evaluările realizate în perioada crizei refugiaților ucraineni din 2022, precum și în contextul unor evenimente publice majore din 2023–2024, au relevat deficiențe semnificative în fluxul de comunicare și partajarea informației între actorii relevanți (IGP, IGSU, IGC, IGPF, SNAU 112, SIS, APL etc.).Aceste deficiențe compromit capacitatea instituțiilor de a asigura protecția eficientă a populației și generează dezechilibre teritoriale majore în exercitarea drepturilor fundamentale la siguranță și intervenție promptă.Capacitatea instituțională a Inspectoratului General de Carabinieri (IGC) este afectată de o tendință descrescătoare a numărului total de efective implicate în misiuni de menținere a ordinii publice, în paralel cu un volum constant sau în creștere al solicitărilor de intervenție. Dacă în anul 2021 au fost antrenați în astfel de misiuni aproximativ 74.000 carabinieri, în 2024 numărul acestora a scăzut la circa 41.000. Această reducere are loc în contextul unui număr semnificativ de evenimente cu caracter social, politic-civic, cultural-artistic, sportiv, religios sau oficial, care impun o prezență operativă extinsă în teritoriu. Pentru acoperirea deficiențelor locale de personal, s-a recurs frecvent la dislocarea forțelor din alte regiuni, ceea ce denotă o distribuție inegală a resurselor umane și lipsa unei capacități suficiente de reacție la nivel local. Situația relevă o subdimensionare cronică a resurselor în teritoriu și necesitatea consolidării efectivelor prin politici coerente de recrutare, dotare și redistribuire funcțională.**Situația actuală și evidențe statistice*** Timpul mediu de reacție la apeluri de urgență în anul 2024 depășește media de 32 min, comparativ cu media 28 minute în anul 2021;

|  |  |  |  |  |
| --- | --- | --- | --- | --- |
|  | 2021 | 2022 | 2023 | 2024 |
| Apeluri de urgență 112 | 286226 | 270526 | 269938 | 289708 |
| Media zilnică | 785 | 742 | 740 | 792 |
| Timp mediu de reacționare | 28 min | 26 min | 30 min | 32 min |

* Conform raportului UNDP privind percepția securității (2022), 47% dintre respondenții din mediul rural declară că poliția „nu intervine prompt”;
* Infrastructura este una dificilă: din totalul sectoarelor de poliție (173), doar 40 % sunt renovate/modernizate, iar din totalul sediilor subdiviziunilor teritoriale (42), doar 4,5% sunt renovate, în cele mai dese cazuri sediile poliției sunt învechite sau nefuncționale, se atestă lipsa transportului corespunzător și a conexiunilor digitale stabile.
* Pentru realizarea atribuțiilor de reacționare la apelurile cetățenilor și de menținere a ordinii publice, Poliția dispune de 63% unități de transport necesar în acest sens, dintre care 48% sunt cu termen de exploatare depășit ( peste 7 ani).
* Inspectoratul General de Carabinieri gestionează 98 unităţi auto dintre care 76 sunt destinate pentru patrulare şi reacţionare, iar 22 unităţi sunt pentru transportarea efectivului. Este necesară achiziţionarea a 14 unităţi de transport dintre care 11 autovehicule pentru patrulare şi reacţionare, iar 3 unităţi auto pentru transportarea efectivului.
* Dispunerea unităților de Carabinieri în orașele mari și lipsa mobilității favorizează serviciul în comunitățile urbane, mediul rural fiind în prezent insuficient acoperit; mecanismul interdepartamental fluent de cooperare Poliție-IGC în ceea ce privește menținerea ordinii și securității publice este incomplet.

**2. Impacturile directe**Deficiențele de capacitate operațională au ca efect direct întârzierea intervenției forțelor de ordine în situații de urgență (de exemplu, cazuri de agresiune, furt sau violență domestică). Totodată, lipsa de coordonare produce reacții fragmentate și uneori contradictorii în gestionarea crizelor ce implică mai multe instituții, ceea ce erodează încrederea cetățenilor în autorități, mai ales în comunitățile rurale sau izolate. În plus, grupurile vulnerabile – precum femeile, copiii, vârstnicii și persoanele cu dizabilități – rămân expuse unui risc mai mare de victimizare, abuz și excludere din mecanismele de protecție.**3. Cauze și factori determinanți:**Cauzele și factorii care generează această problemă sunt multiple. În primul rând, resursele umane din structurile de ordine publică sunt subdimensionate, iar personalul existent este distribuit neuniform pe teritoriul țării. De asemenea, infrastructura logistică și digitală este precară, iar procedurile și platformele comune de intervenție interinstituțională lipsesc sau sunt nefuncționale. Nu în ultimul rând, există puține stimulente pentru atragerea și menținerea personalului în zonele izolate, iar cultura organizațională fragmentată limitează cooperarea și coordonarea eficientă între instituțiile responsabile.**4.** **Consecințe:**Consecințele acestor deficiențe sunt semnificative atât pentru societate, cât și pentru instituții. În situații de criză, intervențiile autorităților întârzie, ceea ce face ca populația din comunitățile rurale și izolate să fie deosebit de vulnerabilă. Încrederea publicului în instituțiile statului scade, iar grupurile vulnerabile rămân expuse riscurilor. Se creează dezechilibre teritoriale în accesul la servicii de siguranță publică, iar capacitatea statului de a preveni și gestiona eficient incidentele care pun în pericol viața și sănătatea cetățenilor este diminuată.**III. Acces limitat la servicii de ordine publică pentru categoriile vulnerabile.****1. Definirea problemei.**În Republica Moldova, infrastructura utilizată de structurile Ministerului Afacerilor Interne pentru furnizarea serviciilor de ordine și siguranță publică **nu este pe deplin adaptată** necesităților specifice ale categoriilor vulnerabile, ceea ce afectează **accesul egal la protecție, calitatea intervențiilor și exercitarea în condiții reale a drepturilor fundamentale** de către victime, persoane cu dizabilități, minori, vârstnici și alte persoane expuse riscului.Începând cu anul 2020, Inspectoratul General al Poliției, cu sprijinul partenerilor internaționali a desfășurat o serie de activități privind crearea, dotarea și operaționalizarea camerei specializate pentru audiere victimelor, în special în cadrul proiectelor-pilot. În perioada 2021–2023, în urma unei **evaluări instituționale interne privind condițiile de audiere desfășurată de IGP**, a fost stabilit că este necesară crearea a cel puțin 120 de camere de audiere la nivel național, pentru a acoperi toate raioanele și zonele critice. Până la finele anului 2024, potrivit datelor consolidate ale MAI, **au fost amenajate doar 28 de camere**, ceea ce reprezintă sub 25% din necesarul identificat.Totodată, în conformitate cu **rapoartele de evaluare ale Comisiei Europene din 2023 și 2024**, autoritățile Republicii Moldova sunt îndemnate să accelereze **modernizarea infrastructurii polițienești pentru a răspunde standardelor europene de accesibilitate și protecție a victimelor**, în special în contextul angajamentelor asumate prin Acordul de Asociere și Agenda de Asociere RM–UE.Această problemă se manifestă prin lipsa spațiilor specializate și a condițiilor de lucru corespunzătoare cu victimele, minorii sau persoanele cu dizabilități. Cele mai multe dintre subdiviziunile teritoriale ale MAI nu dispun de săli dedicate pentru audierea în condiții sigure și confidențiale, iar **mai puțin de 15% din edificiile MAI** sunt accesibile fizic pentru persoane cu dizabilități locomotorii, conform evaluărilor UNDP și raportărilor interne (2022–2023). În același timp, lipsesc formatele alternative de comunicare (limbaj mimico-gestual, documente în format audio sau Braille), iar personalul specializat în interacțiunea cu victime sau grupuri vulnerabile este insuficient format și distribuit neuniform în teritoriu.* 1. **Impacturi directe**

Accesul deficitar al categoriilor vulnerabile la serviciile de ordine publică are efecte imediate negative. Cazurile de violență, abuz sau discriminare sunt raportate într-o măsură redusă, ceea ce înseamnă că riscurile reale din comunitate sunt subestimate, permițând perpetuarea unor comportamente antisociale. Absența infrastructurii specializate – de exemplu, lipsa camerelor de audiere prietenoase cu victimele sau a spațiilor accesibile pentru persoanele cu dizabilități – compromite calitatea intervențiilor autorităților și îngreunează documentarea și probarea cazurilor sensibile. Totodată, neadaptarea serviciilor la nevoile acestor grupuri erodează încrederea populației în instituțiile MAI și accentuează sentimentul de excluziune sau tratament inechitabil din partea statului, afectând coeziunea socială.* 1. **Cauzele și factori determinanți**

Printre cauzele care stau la baza accesului limitat la servicii pentru persoanele vulnerabile se numără absența unui cadru normativ unificat și obligatoriu care să impună standarde minime de accesibilitate și protecție în infrastructura și procedurile Ministerului Afacerilor Interne. De asemenea, investițiile în modernizarea sediilor și amenajarea camerelor specializate de audiere au fost cronic subfinanțate, multe îmbunătățiri fiind realizate doar prin proiecte externe, ceea ce a dus la o acoperire teritorială inegală a acestor facilități. Un alt factor este pregătirea insuficientă a personalului: formarea profesională depinde în mare parte de sprijinul partenerilor internaționali și nu este integrată sistematic la nivel național, limitând abilitățile angajaților de a lucra eficient cu victimele și grupurile vulnerabile. Nu în ultimul rând, lipsa unor mecanisme de consultare a acestor categorii în procesul decizional face ca soluțiile adoptate să fie adesea neadaptate nevoilor reale, perpetuând excluziunea practică a persoanelor vulnerabile din sistemul de protecție..* 1. **Consecințe**

Consecințele acestui acces limitat se manifestă atât la nivel individual, cât și la nivel sistemic. Persoanele vulnerabile afectate – precum victimele violenței, minorii, persoanele cu dizabilități sau vârstnicii – se confruntă cu riscuri sporite de revictimizare, retraumatizare sau cu intervenții superficiale, din cauza lipsei condițiilor adecvate (spații sigure, confidențiale și abordări empatice). La nivel instituțional, Republica Moldova riscă sancțiuni din partea partenerilor internaționali pentru nerespectarea standardelor privind drepturile omului și justiția incluzivă, în timp ce pe plan intern se perpetuează inechitățile sociale și discriminarea structurală. În absența unor acțiuni corective, capacitatea autorităților de a preveni, descuraja și reacționa eficient este afectată, ceea ce poate duce, pe termen lung, la pierderea încrederii publice în structurile de ordine publică în rândul celor mai vulnerabile segmente ale populației.* 1. **Reglementarea fragmentată privind siguranța la evenimente publice.**

**1. Definirea clară a problemei**În Republica Moldova, nu există un cadru normativ integrat și specializat care să reglementeze în mod unitar siguranța la evenimentele publice de diferite tipuri: sportive, religioase, cultural-artistice sau comerciale. În prezent, singura reglementare legislativă– Legea nr. 26/2008 privind întrunirile – vizează exclusiv întrunirile pașnice cu caracter politic, civic sau social, fără a acoperi specificul logistic și de securitate al altor tipuri de evenimente cu participare publică largă.Conform datelor furnizate de Ministerul Afacerilor Interne:* În perioada 2022–2024, în Republica Moldova au fost desfășurate în medie peste 58.130 de evenimente publice anual, dintre care doar aproximativ 25–30% au făcut obiectul notificării prealabile în baza Legii 26/2008;

|  |  |  |  |
| --- | --- | --- | --- |
|   | **2022** | **2023** | **2024** |
| Total întruniri | 16140 | 23469 | 18521 |
| Social-politice  | 6270 | 12099 | 9966 |
| Proteste și pichetări | 1230 | 1142 | 489 |
| Culturale și artistice  | 3304 | 3975 | 3543 |
| Sportive | 782 | 812 | 653 |
| Religioase | 4554 | 5441 | 4359 |
| Numărul de participanți  | 3372678 | 5682746 | 6352391 |

Majoritatea acestor evenimente nu sunt supuse unui regim unitar de autorizare, verificare sau securizare, ceea ce conduce la:* incertitudine juridică pentru organizatori și autorități;
* disfuncționalități operaționale pentru forțele de ordine;
* risc crescut de incidente, inclusiv îmbulzeli, altercații, panică sau evacuare deficitară.

În practică, autoritățile aplică măsuri ad-hoc, bazându-se pe practici administrative variabile și neuniforme.Acest context legislativ lacunar:* generează confuzii în rândul organizatorilor (fără criterii previzibile de autorizare sau cooperare cu poliția);
* afectează siguranța participanților;
* crește riscul de intervenții disproporționate din partea forțelor de ordine, în lipsa unor reguli comune privind conduita operativă;
1. **Impacturi directe**

Lipsa unui cadru normativ unitar și coerent privind siguranța pentru toate tipurile de evenimente publice generează incertitudine juridică și operațională atât pentru organizatori, cât și pentru autorități. În absența unor reguli clare, forțele de ordine intervin neuniform, adesea improvizat sau chiar disproporționat, ceea ce afectează capacitatea lor de a reacționa în mod coordonat și proporțional. Vidul legislativ limitează exercitarea în siguranță a libertăților fundamentale de exprimare și întrunire, reduce securitatea fizică a participanților și, implicit, exclude de facto categoriile vulnerabile de la o participare echitabilă la viața publică.1. **Cauzele și factorii determinanți**

Principala cauză a acestei probleme rezidă în absența unei legi speciale care să reglementeze explicit și diferențiat siguranța tuturor tipurilor de evenimente publice (sportive, religioase, comerciale, cultural-artistice etc.). De asemenea, lipsește un cadru standardizat de colaborare între Ministerul Afacerilor Interne, autoritățile locale și organizatori, ceea ce complică planificarea și desfășurarea în siguranță a evenimentelor. Aceste lacune sunt agravate de lipsa unor reglementări tehnico-operative detaliate, de neclaritatea împărțirii responsabilităților legale între actorii implicați și de inexistența unui sistem digital național de notificare și monitorizare a evenimentelor publice.1. **Consecințe**

În lipsa unei reglementări clare, măsurile de ordine publică pot fi aplicate în mod arbitrar sau disproporționat, generând riscuri la adresa securității colective (precum panică, busculade sau violențe). Intervențiile inadecvate pot conduce la încălcarea drepturilor fundamentale și la amplificarea tensiunilor sociale. Participanții devin mai vulnerabili – în special cei din grupuri minoritare, persoanele cu dizabilități, femeile și copiii – din cauză că nu există garanții instituționale clare și previzibile pentru protecția lor. Totodată, statul se expune riscului de condamnări internaționale și pierde din încrederea publicului în instituțiile responsabile de gestionarea ordinii publice.* 1. **Vulnerabilitate la amenințări hibride și instabilitate regională.**

**1. Definirea clară a problemei**Republica Moldova se confruntă cu **o expunere crescută la amenințări hibride**, în special în contextul războiului de agresiune al Federației Ruse împotriva Ucrainei și al vulnerabilităților interne, care subminează ordinea publică și reziliența instituțională. Amenințările hibride combină mijloace convenționale și neconvenționale – militare, cibernetice, informaționale, psihologice și sociale – menite să submineze coeziunea internă, încrederea în autorități și ordinea constituțională.Lipsa unor mecanisme robuste de anticipare, prevenire și răspuns integrat la astfel de riscuri face ca Republica Moldova să rămână vulnerabilă la instabilitate socială, perturbări ale ordinii publice și crize de securitate colectivă.Pentru a răspunde vulnerabilităților crescute la amenințări hibride și instabilitate regională, Inspectoratul General de Carabinieri a realizat pași semnificativi în direcția consolidării capacității de reacție prin cooperare internațională. Aderarea IGC ca membru FIEP (2024) și observator EUROGENDFOR (2023) contribuie la racordarea la standardele UE și internaționale, precum și la transformarea Republicii Moldova din consumator în furnizor de securitate regională. Participarea carabinierilor, începând cu aprilie 2024, la misiunile internaționale de menținere a păcii în Kosovo (KFOR) marchează un angajament activ în sprijinul stabilității internaționale, în conformitate cu Carta ONU și tratatele internaționale.**2. Impacturi directe** Vulnerabilitatea Republicii Moldova la amenințări hibride și instabilitate regională are efecte directe asupra siguranței naționale. Se constată creșterea riscurilor la adresa infrastructurilor critice și scăderea încrederii populației în instituțiile statului. Totodată, se amplifică campaniile de manipulare informațională și se adâncesc diviziunile sociale, în special în rândul grupurilor vulnerabile. Acest context fragil slăbește coeziunea națională și generează fenomene de instabilitate care afectează ordinea publică, securitatea internă și parcursul de integrare europeană al țării.**3. Cauzele și factorii determinanți**Cauzele acestei vulnerabilități sunt atât externe, cât și interne. Pe plan extern, Republica Moldova are o poziție geopolitică sensibilă, în vecinătatea unui conflict armat activ, ceea ce o expune direct influențelor destabilizatoare. Pe plan intern, lipsesc un cadru legal și mecanisme operaționale dedicate combaterii amenințărilor hibride, iar instituțiile statului nu dispun de capacități suficiente pentru a reacționa într-un mod integrat și proactiv. Infrastructura cibernetică și sistemul informațional național sunt fragile, iar coordonarea interinstituțională și pregătirea specializată pentru gestionarea riscurilor neconvenționale sunt deficitare.**4. Consecințe**Pe termen lung, expunerea prelungită la astfel de amenințări subminează reziliența instituțională și socială. Se accentuează polarizarea și fragmentarea în rândul comunităților, iar vulnerabilitatea la dezinformare crește. Pot apărea mobilizări ostile îndreptate împotriva autorităților și tensiuni în zone sensibile (cum sunt comunitățile etnic mixte sau zona de securitate). În ansamblu, aceste evoluții afectează negativ stabilitatea internă a țării și compromit parcursul democratic al Republicii Moldova.* 1. **Drepturile omului în procesul de intervenție al structurilor de ordine publică**

**1. Definirea clară a problemei**În Republica Moldova, intervențiile realizate de structurile de ordine publică./ (Poliție, Carabinieri, inclusiv prin SNAU 112) în situații de reținere, audiere, escortare, control și interacțiune cu persoanele aflate în contact cu legea nu se desfășoară în mod uniform și coerent din perspectiva respectării drepturilor fundamentale ale omului. Se constată discrepanțe semnificative în aplicarea drepturilor la nivel teritorial al subdiviziunilor MAI, în special în cazuri care implică persoane vulnerabile (victime, minori, persoane cu dizabilități, alte categorii vulnerabile).Problema constă în **lipsa unei abordări instituționale standardizate și unificate privind garantarea efectivă a drepturilor omului în timpul intervențiilor**, fapt care generează tratamente diferențiate, incertitudine procedurală, încălcări potențiale ale drepturilor și riscuri de revictimizare.Conform raportului Comisiei Europene pentru 2023, Republica Moldova are „necesitate urgentă de standardizare a procedurilor polițienești privind interacțiunea cu grupuri vulnerabile și de implementare uniformă a formării pe drepturile omului”.Biroul Avocatului Poporului a semnalat în repetate rânduri lipsa unor mecanisme clare de prevenire a tratamentului inuman și lipsa monitorizării eficiente a practicilor intervenției în cazuri sensibile.În sondajele UNDP din 2023, sub 40% dintre cetățeni consideră că poliția respectă în mod consecvent drepturile persoanei în timpul reținerilor și audierilor.În perioada 2023–2024, în contextul exercitării atribuțiilor de serviciu, militarii IGC au intervenit în 73 de situații care au impus limitarea temporară a unor drepturi, prin utilizarea forței fizice sau a mijloacelor speciale. Toate aceste intervenții au fost raportate și verificate de către Procuratură, fără a fi constatate abateri de la cadrul normativ. Pentru a asigura o abordare unitară și conformă cu standardele internaționale, în aprilie 2025 au fost aprobate, în cooperare cu Oficiul ONU pentru Drepturile Omului, noi Proceduri Operaționale Standard privind acțiunile nonviolente, utilizarea forței, mijloacelor speciale și armelor de foc. Aceste măsuri contribuie la creșterea profesionalismului intervențiilor și la respectarea constantă a drepturilor fundamentale ale omului.**2. Impacturi directe**Aplicarea neunitară a standardelor privind drepturile fundamentale în intervențiile forțelor de ordine are consecințe imediate negative. Această situație generează riscul de tratamente neadecvate sau de revictimizare a persoanelor vulnerabile și diminuează calitatea actului de justiție, punând sub semnul întrebării profesionalismul intervențiilor. Totodată, numărul plângerilor și sesizărilor de abuz crește, încrederea cetățenilor în autorități este subminată, iar Republica Moldova își compromite angajamentele internaționale asumate în domeniul drepturilor omului.**3. Cauzele și factorii determinanți**Există mai mulți factori determinanți ai acestor probleme. În primul rând, lipsesc proceduri operaționale standardizate la nivel național pentru gestionarea cazurilor sensibile, ceea ce duce la abordări neunitare pe teren. De asemenea, pregătirea profesională a personalului Ministerului Afacerilor Interne în materie de drepturi ale omului este neuniformă, iar infrastructura logistică pentru interacțiunea cu persoanele vulnerabile este inadecvată. Nu în ultimul rând, resursele umane sunt supraîncărcate, ceea ce limitează capacitatea structurilor de ordine publică de a asigura un tratament echitabil și demn în toate etapele intervenției.**4. Consecințe**Menținerea acestor deficiențe are consecințe grave. Cetățenii care intră în contact cu legea – în special minorii, victimele violenței și persoanele cu dizabilități – riscă să fie supuși din nou abuzurilor sau traumelor (revictimizare). Încrederea publicului în structurile de ordine este erodată, iar Republica Moldova se expune la condamnări pe plan internațional (inclusiv la Curtea Europeană a Drepturilor Omului). Eficiența investigațiilor scade, iar procesul de reformă în sectorul justiției și securității este subminat. |
| **4. Scopul elaborării documentului de politici publice** | Elaborarea Programului național de ordine și securitate publică pentru anii 2026–2030 este determinată de necesitatea consolidării capacității statului de a garanta un climat de siguranță publică echitabil, previzibil și adaptat riscurilor actuale și viitoare. Acest document de politici publice are menirea de a înlocui Programul precedent pentru perioada anilor 2022–2025, care își încheie ciclul de implementare, și de a reflecta direcțiile strategice ale Guvernului Republicii Moldova și angajamentele asumate în procesul de integrare europeană.Scopul general al Programului este asigurarea unui sistem modern, eficient și coordonat de ordine și securitate publică, care să garanteze protecția drepturilor fundamentale ale cetățenilor și să crească reziliența comunităților în fața riscurilor de natură hibridă precum și altor pericole asupra ordinii și securității publice..Programului național de ordine și securitate publică pentru anii 2026–2030 va fi orientat spre:* dezvoltarea capacității operaționale a structurilor de ordine publică, în special în zonele rurale și izolate;
* modernizarea infrastructurii și adaptarea serviciilor pentru categoriile vulnerabile;
* întărirea interoperabilității instituționale și clarificarea responsabilităților în gestionarea riscurilor;
* alinierea cadrului normativ la bunele practici europene privind siguranța la evenimente publice;
* consolidarea mecanismelor de prevenire și reacție la amenințările emergente și instabilitatea regională;
* uniformizarea aplicării drepturilor omului în toate formele de intervenție publică.

Scopul Programului este formulat în corelare directă cu problemele sistemice identificate și cu direcțiile de intervenție planificate, urmând să contribuie la:* îmbunătățirea percepției de siguranță la nivel național;
* reducerea inechităților teritoriale și funcționale în accesul la servicii de ordine publică;
* creșterea profesionalismului, transparenței și responsabilității instituțiilor din domeniu;
* sporirea capacității de reacție a statului în fața provocărilor moderne de securitate societală.

În acest context, pentru asigurarea continuității angajamentelor asumate, corelării cu viziunea strategică a Ministerului Afacerilor Interne, se propune elaborarea Programul național de ordine și securitate publică pentru anii 2026 – 2030, care să răspundă nevoilor și așteptărilor comunității, prin asigurarea unei abordări sistemice în procesul de dezvoltare a domeniului afacerilor interne.  |
| 1. **Concordanța**

**cu documentele de politici publice, de planificare și angajamentele internaționale** | Programul național de ordine și securitate publică pentru anii 2026–2030 este aliniat cu Strategia de dezvoltare a domeniului afacerilor interne 2022–2030 și contribuie la implementarea obiectivelor Strategiei Naționale de Dezvoltare „Moldova Europeană 2030”, în special în ceea ce privește siguranța publică, accesul echitabil la servicii și guvernarea eficientă (Obiectivele 2, 8 și 9). Documentul susține, de asemenea, realizarea țintelor naționale adaptate Obiectivului de Dezvoltare Durabilă 16 (reducerea violenței, protecția copiilor, acces egal la justiție).La nivel guvernamental, Programul reflectă prioritățile Programului de activitate al Guvernului „Moldova prosperă, sigură, europeană”, inclusiv consolidarea capacității instituțiilor de reacție, prevenirea și combaterea criminalității, reducerea riscurilor pentru cetățeni și alinierea la standardele internaționale.Documentul este corelat cu alte politici sectoriale relevante, precum Strategia de transformare digitală (2023–2030) și Strategia securității naționale (2023), promovând digitalizarea serviciilor, interoperabilitatea și reziliența instituțională. În mod complementar, contribuie la dezvoltarea infrastructurii, la adaptarea intervențiilor pentru grupurile vulnerabile și la consolidarea unui sistem coerent de ordine publică în contextul noilor riscuri emergente.În plan extern, Programul transcrie cerințele Acordului de Asociere RM–UE și ale Agendei de Asociere 2021–2027, vizând cooperarea interinstituțională, protecția categoriilor vulnerabile, promovarea intervențiilor proporționale și integrarea principiului respectării drepturilor fundamentale în toate formele de acțiune operativă. De asemenea, documentul reflectă prioritățile Strategiei Uniunii Europene privind Uniunea Securității 2020–2025, care încurajează o abordare centrată pe cetățean, bazată pe prevenire, securitate locală, reacție digitală și infrastructuri incluzive.În implementarea obiectivelor sale, Programul susține integrarea principiilor nediscriminării, accesibilității și protecției drepturilor fundamentale, în concordanță cu Convenția ONU privind drepturile persoanelor cu dizabilități (art. 9 și 13) și cu standardele Consiliului Europei privind libertatea de întrunire și tratamentul echitabil al persoanelor aflate în contact cu autoritățile. De asemenea, se iau în considerare recomandările Comisiei de la Veneția și ale OSCE/ODIHR, care subliniază necesitatea reglementării clare și proporționale a intervențiilor în spațiul public, pentru a preveni abuzurile și a garanta un echilibru între siguranță și libertăți civile.Prin această abordare coerentă, Programul național de ordine și securitate publică pentru anii 2026–2030 asigură un cadru solid pentru armonizarea politicilor naționale cu standardele Uniunii Europene și angajamentele internaționale ale Republicii Moldova. Coordonarea strategică între documentele de politici publice, viziunea de reformă instituțională a Ministerului Afacerilor Interne și exigențele cooperării internaționale oferă garanții de sustenabilitate, legitimitate și impact, în contextul parcursului european al țării. |
| 1. **Perioada planificată pentru elaborarea documentului de politici publice**
 | Ministerul Afacerilor Interne planifică elaborarea Programului național de ordine și securitate publică pentru anii 2026–2030 în perioada mai – decembrie 2025, astfel încât documentul să fie aprobat prin hotărâre de Guvern până la finele anului 2025, în vederea asigurării continuității politicilor publice începând cu 1 ianuarie 2026.Implementarea Programului național de ordine și securitate publică pentru anii 2026-2030 urmează să fie asigurată prin intermediul Programului/subprogramelor „35 – Afaceri Interne”:* 35/01 - Politici și management în domeniul afacerilor interne;
* 35/02 - Ordine și siguranță publică;
* 35/03 - Migrație și azil;
* 35/04 - Trupe de carabinieri;
* 35/05 - Servicii de suport în domeniul afacerilor interne**;**
* 35/06 - Managementul frontierei;
* 35/07 - Cercetări științifice aplicate în domeniul afacerilor interne.

Subsidiar, finanțarea Programului va fi realizată în conformitate cu resursele financiare planificate de autoritățile administrative responsabile de realizarea obiectivelor și implementarea acțiunilor planificate și prevăzute anual în bugetul de stat.La etapa actuală, Inspectoratul General de Carabinieri și Inspectoratul General al Poliției au agreate mai multe proiecte, care la fel au fost statuate în CBTM 2026-2028**1. Proiecte în derulare:*** **EU4PublicOrder** (finanțat de UE prin Instrumentul NDICI/IPA, implementat de Arma dei Carabinieri – Italia);
* **Asigurarea autosuficienței și însușirii competențelor de poliție comunitară și a competențelor tactice de bază,** pe lângă consolidarea capacității Inspectoratului General al Poliției al Republicii Moldova de a oferi șanse egale indiferent de sex (Implement at de Autoritatea Suedeză de Poliție)
* **EINSTEIN Suita de aplicații interoperabile pentru îmbunătățirea securității identității și a documentelor europene și pentru detectarea fraudei** (implementat de Comisia Europeană în cadrul Programul ui Horizont Europe 2021-2027;
* **PRESERVE-** Protejarea spațiilor publice europene împotriva atacurilor cu drone ostile emergente prin intermediul unui sistem de protecție avansat multidimensional antiscut și inteligență transfrontalieră (implementat Comisia Europeană în cadrul Programului Horizont Europe 2021- 2027)

Totodată, Programul prevede inițierea unor noi proiecte în conformitate cu prioritățile stabilite: extinderea prezenței în mediul rural, digitalizarea serviciilor de ordine publică, protecția grupurilor vulnerabile, interoperabilitatea operațională, siguranța la evenimente publice și combaterea amenințărilor hibride. Pentru acestea, MAI va identifica surse externe de finanțare, inclusiv prin instrumentele IPA, parteneriate cu OSCE, ONU, SUA (INL), Suedia și cooperări bilaterale cu state membre ale Uniunii Europene. |
| 1. **Părțile implicate în elaborarea documentului de politici publice și mecanismele de asigurare a transparenței și a participativității**
 | Procesul de elaborare a Programului național de ordine și securitate publică pentru anii 2026–2030 se va desfășura într-o manieră participativă și interinstituțională, cu implicarea activă a ministerelor, instituțiilor publice relevante, autorităților afectate, partenerilor internaționali, organizațiilor societății civile și reprezentanților grupurilor-țintă. Acest demers va respecta prevederile Legii nr. 100/2017 privind actele normative, Legii nr. 239/2008 privind transparența în procesul decizional, precum și ale Hotărârii Guvernului nr. 967/2016 privind consultarea publică.Elaborarea proiectului va fi coordonată de Ministerul Afacerilor Interne, cu participarea directă a Ministerului Muncii și Protecției Sociale, Serviciului de Informații și Securitate, Biroului Politici de Reintegrare și Ministerului Apărării. Suportul în procesul de expertizare și avizare va fi oferit de Cancelaria de Stat, Ministerul Justiției, Ministerul Sănătății, Ministerul Educației și Cercetării, Ministerul Finanțelor, Ministerul Infrastructurii și Dezvoltării Regionale, Ministerul Afacerilor Externe, Biroul Relații Interetnice și Agenția de Guvernare Electronică.Vor fi consultate și organizațiile societății civile, mediul academic și partenerii de dezvoltare, în special cei activi în domeniile ordinii publice, drepturilor omului, protecției victimelor și incluziunii. Printre actorii relevanți se numără Congresul Autorităților Locale din Moldova, IDOM, Amnesty International Moldova, Alianța ONG-urilor pentru Persoane cu Dizabilități, Coaliția națională „Viața fără violență în familie”, PNUD, UNICEF, OSCE, Consiliul Europei, CEPOL, ICMPD, Ambasadele Suediei și SUA.În procesul de consultare vor fi luate în considerare perspectivele și necesitățile categoriilor afectate direct de politicile de ordine și siguranță publică: populația generală, comunitățile rurale, persoanele cu dizabilități, victimele violenței, minorii, persoanele aflate în contact cu structurile de ordine, participanții la evenimente publice și trafic rutier, precum și personalul MAI din prima linie, cu atenție sporită față de dimensiunea de gen.Întregul proces va fi ghidat de principiul incluziunii și al echității, în spiritul angajamentului „*Nimeni să nu fie lăsat în urmă*”, asigurând o abordare reprezentativă în definirea obiectivelor și acțiunilor Programului. |